תקצירי  אמנות, צ'רטרים והמלצות בינ"ל בשימור*
התקצירים המאורגנים בסדר כרונולוגי עולה. נלקחו מאתר האינטרנט של מכון גטי לשימור ותורגמו ע"י הוועד הישראלי לאונסקו 

	שם המסמך
	שנה
	הארגון האחראי
	יעדים

	המניפסט של החברה להגנה על מבנים עתיקים SPAB
	1877


	החברה להגנה על מבנים עתיקים בממלכה המאוחדתUK))
	עקרונותיה של החברה להגנה על מבנים עתיקים מבטאים את האידיאל של שחזור מבנים עתיקים : "הגנה על המבנים העתיקים שלנו והנחלתם באופן מאלף ומכובד לדורות הבאים". המניפסט -
1. מתמקד במאבק כנגד מאמצי שחזור חסרי מחשבה והרסניים המותירים את המבנים כ"זיוף רעוע וחסר חיים". 
2. ממליץ להגן ולא לשחזר וגם להימנע מהתעסקות בחומר או בקישוטים של המבנה כפי שהוא.
3.  דוגל בעצירת ההתנוונות באמצעות טיפול יום-יומי".


	המלצות מדריד
	1904


	הקונגרס הבינלאומי השישי של ארכיטקטים
	המלצות מדריד מהוות ניסיון מוקדם לקבוע עקרונות לשימור ארכיטקטוני. ההמלצות מדגישות את:

1. חשיבות ההתערבות המינימאלית בעת הטיפול במבנים הרוסים 
2.  מציאת שימוש פונקציונאלי למבנים היסטוריים. 
3. העיקרון של האחדות הסגנונית, המעודד שחזור בסגנון אחד בלבד.


	מסקנות אתונה
	1931
	הקונגרס הבינלאומי הראשון של ארכיטקטים וטכנאים של מונומנטים היסטוריים
	המסמך מציג מושגים ועקרונות חשובים בנושא השחזור של מונומנטים ומבנים היסטוריים לשימור:

א.הרעיון של מורשת עולמית משותפת,
ב. חשיבות הקמתם של מונומנטים 
ג.עיקרון השילוב של חומרים חדשים.

ד.הטמנה חוזרת של שרידים ארכיאולוגיים כאשר אין ערובה שיתבצע שימור.



	צ'רטר אתונה
	1933
	הקונגרס הבינלאומי ה-6 לארכיטקטורה מודרנית "העיר הפונקציונאלית"
	הצ'רטר מתמקד:

א.בעיור ובחשיבותו של התכנון במסגרות הפיתוח העירוניות. 
ב.מתייחס למקבץ של מבנים עירוניים תחת הגדרת המורשת הבנויה 
ג.מדגיש את ערכה הרוחני, התרבותי והכלכלי של המורשת האדריכלית.
ד.ממליץ להרוס את שכונות העוני בעיר וליצור במקומן "שטחים ירוקים"
ה. שולל פוטנציאל כלשהו לערך מורשתי באזורים כאלה.

ו.מגנה את השימוש בסגנונות מועתקים במבנים חדשים באזורים היסטוריים.



	אמנת האג להגנה על נכסי התרבות בסכסוך מזוין
	1954
	אונסקו
	האמנה שואפת:

1. להבטיח שנכסי התרבות, נייחים וניידים, יישמרו ויכובדו כמורשת משותפת של האנושות
2. מעודדת את הצדדים למנוע גניבה ומעשי חבלה בנכסי התרבות 
3. מציעה סמל בולט בצורת מגן כחול-לבן לזיהוי נכסי תרבות מוגנים. כמו באמנת השלום של רוריך,
4. קוראת להגן על נכסי התרבות ועל מוסדות התרבות בעת עימותים מזוינים בין מדינות או בין קבוצות בתוך אותה מדינה, כל עוד הם אינם משמשים למטרות צבאיות. 
5. קוראת להעניק הגנה מיוחדת לאותם נכסים הרשומים ב"מרשם הבינלאומי לנכסי תרבות המוגנים באופן מיוחד".



	האמנה התרבותית האירופית
	1954
	מועצת אירופה
	האמנה:

1. מקדמת שיתוף פעולה בין האומות באירופה על מנת להבטיח את נכסי התרבות ולחקור את התרבות האירופית ולקדמה. 
2. מגדירה נכסי תרבות של הצדדים השותפים לאמנה כחלק מהמורשת התרבותית המשותפת של אירופה. 
3. מדגישה את היות האומה מגינתה של המורשת, לא רק של עמה-שלה אלא אף של הקהילה בכללותה.
4. מעודדת חילופין בין אנשים ובין חפצי תרבות 
5. מקדמת הנגישות למשאבים התרבותיים.
6. קוראת למדינות שאינן חברות במועצת אירופה להשתתף באמנה.



	המלצה לעקרונות בינלאומיים לחפירות ארכיאולוגיות
	1956
	אונסקו
	המסמך מבסס עקרונות בינלאומיים לגבי ההגנה על אתרים ארכיאולוגיים והחפירות בהם.ו ממליץ למדינות החברות:

א.לבצע מחקר ארכיאולוגי וחפירות בכפוף להיתר מראש.
ב.לקשור את עבודות הבטיחות, התחזוקה והשימור באתרים ובחפצים הקשורים אליהם כחלק מההיתר לחפור.

ג.לחייב כל אדם שמגלה שרידים ארכיאולוגיים להודיע על כך לרשות המוסמכת.

ד.להקים מינהל ארכיאולוגי לאומי שיתעד את הפעילות ואת הממצאים.

ה.להקדיש מאמצים חינוכיים לקידום תחושת הכבוד כלפי השרידים מהעבר.

ו.לפקח על השחזור של שרידים ארכיאולוגיים ולאסור הוצאת מונומנטים מהשטח בלי הסכמה.

ההמלצה אינה מחייבת מבחינה חוקית אך שימשה ,לעיתים קרובות, מדינות כמודל לאומי לתחיקה בנושא חפירות ארכיאולוגיות.



	המלצה להבטחת השמירה על יופיים ואופיים של נופים ואתרים
	1962
	אונסקו
	ההמלצה נועדה להתווסף לצעדים הקיימים להגנה על הטבע, 
א.מכירה בערך האסתטי, התרבותי, הרוחני והמדעי החשוב של נופים ובאיום הנשקף להם בשל פיתוח שאינו מפוקח כיאות.
ב. עוסקת בנופים ואתרים טבעיים ומעשי-ידי-אדם, ובכלל זה נופים עירוניים המאוימים ע"י פיתוח ובייחוד אזורים סביב מונומנטים.
ג. מעודדת שימוש הן בצעדי מנע והן בצעדים מתקנים 
ד.מדגישה את חשיבותם של התכנון ושל המחשבה ארוכת-הטווח הן העירוניים והן הכפריים בהבטחת שלמותם של נופים מפני פיתוח של תשתיות, בירוא יערות, זיהום, פירסום, עיצוב מבנים ואיומים מוכרים אחרים.
ה. ממליצה על פעולה חינוכית (בבתי הספר ומחוצה להם) להגברת המודעות הציבורית לנופים ולאתרים ואת הכבוד כלפיהם. 
ו. מדגישה את חשיבות הכשרת מורים, ומעורבות התקשורת ותמיכה הממשלתית בפעילויות החינוכיות.



	צ'רטר ונציה לשימור מונומנטים ואתרים ולשחזורם.
	1964
	המועצה הבינלאומית לאתרים ומונומנטים

(ICOMOS)

הקונגרס הבינלאומי השני של ארכיטקטים וטכנאים של מבנים היסטוריים
	צ'רטר ונציה קובע סטנדרטים מבחינה בינלאומית לנוהלי שימור הנוגעים לארכיטקטורה ולאתרים.:

1. עקרונות לשימור המבוססים על מושג האותנטיות 
2. חשיבות השמירה על ההקשר ההיסטורי והפיסי של אתר או מבנה מסוימים.
3. קובעת שיש לשמר מונומנטים לא רק כיצירות אמנות אלא גם כעדות היסטורית
4. קובעת גם את עקרונות השימור, הקשורים לשחזור מבנים שיש בהם עבודות מתקופות שונות.


	המלצה לאמצעים לאסור ולמנוע יבוא, יצוא והעברה בלתי חוקיים של בעלות על נכסי תרבות


	1964
	אונסקו
ו
	ההמלצה מציעה שמדינות אונסקו:

א. יכינו רשימות מלאי לאומיות של נכסי התרבות, הן אלה המוחזקים בבעלות ציבורית והן אלה שבבעלות פרטית.
ב. יקימו רשות לאומית כדי להגן מפני יצוא לא-חוקי של נכסי תרבות ולפתח תהליכי אישור ליצוא.

	הנורמות של קיטו:
	1967
	דו"ח על שימור מונומנטים ואתרים בעלי ערך אמנותי והיסטורי והשימוש בהם (( ICOMOS
	מסמך זה מכיר במספרם הרב של המונומנטים והאתרים המרכיבים את המורשת ההיסטורית ביבשות אמריקה ועוסק בנושאים חשובים של שימור, כגון:

א.ההשפעה הסביבתית של הפיתוח המואץ,

ב.שמירה על רבעים היסטוריים ושילובם באזורים עירוניים,

ג.פישור בין הדרישות המנוגדות - צמיחה עירונית והגנה על הסביבה,

ד.ערכה הכלכלי של המורשת,

ה.תיירות תרבותית.

המסמך קורא וממליץ :

1. לקדם את השימוש במורשת ההיסטורית ואת ערכה. 
2.  לפעול ברמה הלאומית וברמות האזוריות.
3.  מציע צעדים טכניים ומשפטיים לשמירה על מונומנטים ואתרים, ובהם הקמה של אזורים מוגנים והענקת פטור ממס למבנים היסטוריים שישוחזרו באופן פרטי.
4.  הדאגה למורשת ההיסטורית עולה בהקשר של הפיתוח ושל הגידול העירוני שמדינות רבות באמריקה הלטינית מתמודדות עימו. 



	האמנה להגנה על המורשת התרבותית והטבעית העולמית
	1972
	אונסקו
	האמנה למורשת עולמית מגדירה את הערך האוניברסלי של המורשת התרבותית שייכללו ברשימת אתרי המורשת העולמית ומזמינה את מדינות אונסקו:

1. להגיש רשימה טנטטיבת של אתרי המורשת התרבותית והטבעית שלהן,
2. להשקיע מאמצים לאומיים להגנה על המורשת התרבותית והטבעית
3.  לקדם ההכרה ואת שיתוף הפעולה הבינלאומיים כדי להבטיח את המורשת העולמית.
האמנה מגדירה הנחיות לפעולה לצורך יישומה. המתווים את הקריטריונים הנחוצים בתהליך ההכרזה


	המלצה להגנה, ברמה הלאומית, על המורשת התרבותית והטבעית
	1972
	אונסקו
	ההמלצה קוראת למדינות אונסקו :

א.לנסח, לפתח וליישם קווי מדיניות להגנה, לשימור ולתצוגה של המורשת התרבותית והטבעית שלהן.
ב. מדגישה את אחריותן של המדינות להגן על המורשת שלהן בעבור אזרחיהן ובעבור האנושות כולה. 
ג. ממליצה להגדיל את המשאבים הפיננסיים להגנה על המורשת התרבותית והטבעית ולשמירתה
ד.מציעה לנקוט בצעדים מדעיים, טכניים, אדמיניסטרטיביים, חוקיים, פיננסיים, חינוכיים וציבוריים.
ה. ממליצה על תחומים לשיתוף פעולה בינלאומי 



	החלטות הסימפוזיון לשילובה של ארכיטקטורה בת-זמננו בקבוצות של מבנים עתיקים
	1972
	ICOMOS
	החלטות הסימפוזיון קראו:

א.להתייחס.למרקם הקיים של מבנים עתיקים כמסגרת לפיתוח נוסף ולתכנון עירוני. 
ב.לשלב את הארכיטקטורה בת-זמננו בקבוצות של מבנים עתיקים מבלי להשפיע על התכונות המבניות והאסתטיות של המבנים העתיקים.

ג.להימנע מחיקויים המשפיעים על הערך האמנותי וההיסטורי. כשהאותנטיות נחשבת לקריטריון הבסיסי

ד.לעודד החייאת מבנים עתיקים באמצעות שימוש מחודש בהם כל עוד אין פוגעים בשלמות המבנית שלהם ובאופיים.



	צ'רטר אירופי למורשת ארכיטקטונית
	1975
	מועצת אירופה
	הצ'רטר נועד :
א.לפתח מדיניות אירופית משותפת להגנה על המורשת הארכיטקטונית.
ב. להגדיר את אופייה של המורשת הארכיטקטונית האירופית, את חשיבותה לקהילייה האירופית ואת האיומים הנשקפים למורשת זו כתוצאה מבורות, הזנחה והידרדרות, לחצים כלכליים, תנועת כלי רכב, שחזור לא מתאים וספקולציות בנכסים.
ג. לאמץ גישה של שימור משולב שתכלול את המרכיבים הבאים:

        טכניקות שחזור רגישות,

        שימוש יעיל בחוק ובתקנות,

ד. ליצור תמיכה אדמיניסטרטיבית הולמת ותמיכה טכנית ופיננסית מתאימה (ובכלל זה תמריצי מס).

ה.לעודד פיתוח והכשרה כוח-אדם וטיפוח של האומנויות המסורתיות. 
ו.להביא לשיתוף פעולה עם הציבור ו
התיאום בין מדינות אירופה מהווים מרכיב חשוב בשימורה של המורשת הארכיטקטונית האירופית.



	הצהרת אמסטרדם
	1975
	מועצת אירופה
	ההצהרה מדגישה את :

א.תפקידם של התכנון והחינוך ושל הצעדים החוקיים והאדמיניסטרטיביים בהגנה על המורשת הארכיטקטונית של האזור. 
ב.ה שימור הארכיטקטוני כלחלק אינטגראלי מהתכנון העירוני והאזורי.
ג.השימור המשלב מעורבות של  רשויות ושל הקהילה

ד.הצורך בצעדים תחיקתיים ואדמיניסטרטיביים חדשים ותמיכה פיננסית הולמת בשימור.
ה.חשיבות שיטות השיווק, של הטכניקות ושל כישורי השימור והשיקום.
ו. הצורך בתוכניות הכשרה טובות יותר וממליצה על החלפת מידע, ניסיון ומשתלמים בין המדינות. 
ז.תפקיד הרשויות לקדם את העניין בשימור בקרב הצעירים כדיסציפלינה אפשרית.
ח.חשיבותן של התוכניות החינוכיות לבני הנוער ולציבור כדי לפתח הערכה כלפי המורשת הארכיטקטונית של אירופה.



	החלטות הסימפוזיון לשימור ערים היסטוריות קטנות
	1975
	ICOMOS

	ההחלטות מזהות :

א.כמה מהתכונות האופייניות לערים היסטוריות קטנות ולמבנה ההתיישבותי שלהן 
ב.האיומים. והבעיות הניצבות בפניהן : ירידה בפעילות כלכלית, הזנחת המרכז ההיסטורי,. הגירה עירונית מהירה המהווה מקור לדאגה מיוחדת בשימור ערים היסטוריות קטנות במדינות מתפתחות.
כדי להילחם נגד אלמנטים אלה, ההחלטות מציעות אסטרטגיות של שימור עירוני:

ג.תכנון יעיל,

ד.מדיניות כלכלית שתמנע התפוררות או הזנחה של המרקם ההיסטורי של ערים אלה,

ה.הקניית תחושה של גאווה בקרב תושבי הערים כלפי הסביבה ההיסטורית.

ו. שתוף  בין יזמות פרטיות ומקומיות תוך מעורבות של הרשויות המקומיות (תחיקה מקומית למניעת ספקולציות בנכסים.)


	תיירות תרבותית
	1976
	ICOMOS
	המסמך עוסק בנושא תיירות והומאניות הוא מתווה גישה :

א. כלפי תיירות תרבותית שמזהה אתרים ומונומנטים כמקור לתועלת כלכלית ולחינוך תרבותי.
ב המעודדת חינוך לתיירים באשר לערכם של המונומנטים
ג. להכשרה  ,לפיתוח וליישום של המוצר התיירותי באתרי מורשת.



	המלצה 
 להגנה על אזורים היסטוריים ולתפקידם הנוכחי
	1976
	אונסקו


	ההמלצה מכירה 
א.בחשיבותם של מבנים, מרכיבים מרחביים וסביבה לאזורים ההיסטוריים
ב.שהרס אזורים היסטוריים עשוי להביא להפסד כלכלי ולאי-שקט חברתי.
ג. בהגנה על אזורים היסטוריים מפני נזקים הנובעים משינויים חסרי רגישות הפוגעים באותנטיות שלהם.



	צ'רטר פירנצה:

לגנים היסטוריים
	1982
	ICOMOS
הפדראציה הבינלאומית לספריות(IFLA), הוועדה הבינלאומית לגנים היסטוריים
	צר'טר פירנצה אומץ כתוספת לאמנת ונציה 
א. קובע את העקרונות והקווים המנחים לשימור גנים היסטוריים
ב. מגדיר גנים היסטוריים כיצירות ארכיטקטוניות  
ג. ממליץ על שימורם כמונומנטים חיים. 
ד. מתווה אסטרטגיות לתחזוקה, שימור, שיקום ושחזור של גנים, ובכלל זה הצמחים, הצמחייה, המבנה והמאפיינים הקישוטיים שלהם והשימוש שלהם במים.
ה.ממליץ על הגבלת שימוש בהם כדי להגן על המרקם של הגנים ועל המסר התרבותי שלהם.
ו.עוסק גם בנושאים חוקיים ואדמיניסטרטיביים.


	צ'רטר דשמבול לשימור המורשת של קוויבק
	1982
	ICOMOS
קנדה


	צ'רטר דשמבול :

א.מגדיר את אופייה המיוחד של המורשת של קוויבק 
ב.מתווה עקרונות לשימור התרבות החומרית והסביבה הגיאוגרפית והאנושית של קוויבק.
ג. מגדיר לא רק את התרבות החומרית אלא גם את ההסתגלות האנושית לתנאים הטבעיים,
ד. רואה את נופים התרבות (תוצאת קשרי הגומלין בין בני אדם לטבע) כחלק מהמורשת שיש להגן עליה. 
ה.מכוון לחזק את מאמצי השימור למניעת הידרדרות והרס של המורשת הלאומית. ו.מעודד אחזקת רשימות מלאי מעודכנות
ז.מעודד שימוש במיומנויות מתמחות
ח. ממליץ ש"עקרונות ההגנה והפיתוח של המורשת הלאומית חייבים לגבור על כל תוכניות הפיתוח".
ט. האזרחים נתפשים כמגנים הראשיים על המורשת.ו נקבעת זכותו של הציבור להשתתף בהחלטות הנוגעות למורשת הלאומית.
י. מעודד שימוש מתמשך במורשת בשילוב עם חייה החברתיים והכלכליים של האומה, תוך מתן העדפה לשימוש המסורתי. 
יא. מעודד הפצת מידע אודות המורשתה התרבותית של קוויבק באמצעות מערכת החינוך ובאמצעים אחרים. 
יב.מעודד הכשרה של אומנים, טכנאים ואנשי מקצוע.



	הצהרת טלקסלה להחייאת ישובים קטנים
	1982
	הסימפוזיון הבין-אמריקני השלישי לשימור מורשת הבנויה \ ICOMOS מקסיקו
	ההצהרה מכירה:

1. שישובים קטנים מהווים עדות לתרבותנו ומדגישה את אחריותם של הממשלים המקומיים והארציים לסייע לשמר ולרסן את ההגירה למרכזים העירוניים
2. בזכותן של הקהילות המקומיות להיות מעורבות בהחלטות הנוגעות לערים ולכפרים שבתחומן. 
3. מציינת את ההשפעה ההרסנית של אמצעי התקשורת המציגים דפוסי התנהגות וצריכה המנוגדים למסורת. 
4. קובעת ששימור הישובים חייב לכלול גם שיפור התנאים של התושבים
5. מעודדת החייאת ושימור הקהילות תוך שפור השירותים הסוציאליים והתשתיות ברגישות והתייחסות לערכים ולמסורות המקומיות 
6. קובעת שחומרים מקומיים ושיטות בנייה מסורתיות חיוניים לשימורם של ישובים קטנים. 
7. ממליצה על מתן מענקים ממשלתיים להגנה על בתי מגורים בישובים קטנים, כדי להבטיח המשכיות במסורת הבנייה ודיור במחיר השווה לכל נפש.
8. מעודדת את בתי הספר לארכיטקטורה לקיים קורסים בשימור המורשת הארכיטקטונית המקומית ובטכניקות בנייה מסורתיות. 


	הצהרת דרזדן
	1982
	ICOMOS
	הצהרת דרזדן :

1. עוסקת בשיקומם של מונומנטים שנהרסו במלחמה. 
2. קוראת לתעד מונומנטים כאמצעי להבטיח את ההגנה עליהם בזמן סכסוך 
3. מציינת את הסיבות ואת הטכניקות לשיקום 
4. מעלה את החשיבות של החלפת מידע בין אומות על מנת להבטיח שמורשת זו תזכה להערכה ולהגנה. 
5. תומכת בהמלצות אונסקו ושל ICOMOS בנושא של מניעת מלחמה 
6.  קוראת לשיתוף פעולה בינלאומי ולפירוק נשק כדי למנוע מלחמה.



	צ'רטר אפלטון להגנה על הסביבה הבנויה ולקידומה
	1983
	ICOMOS

 קנדה
	צרטר אפלטון מתווה עקרונות לשימור הסביבה הבנויה 
1.  להגנה עליה, להערכתה, למכירתה, להעתקתה, לביצוע שיפורים בה, לשימוש בה, לתוספות ולשליטה הסביבתית בה
2. לניהול הסביבה העירונית כהיבט חשוב בשימורה של המורשת התרבותית.
3.  מתאר רמות של :
                התערבות - שימור, שחזור תקופתי, שיקום, בנייה מחודשת תקופתית,
                פיתוח מחדש 
                היקפים של התערבות - תחזוקה, ייצוב, תוספות, סילוק
4. ממליץ שההתערבויות יתייחסו 
                      למשמעות התרבותית, 
                      למצבו של המרקם המבני ולשלמותו, לערכו ולהקשרו 
                     לשימוש הולם במשאבים פיסיים, חברתיים וכלכליים זמינים. 
5. קורא להשתתפות הציבור בתהליך קבלת ההחלטות. 
6. כולל גם עקרונות לביצוע, 
7. ממליץ בנושא הפאטינה, שנתפשת כחלק מהשלמות ההיסטורית של הסביבה הבנויה.


	הצהרת רומא
	1983


	ICOMOS
	הצהרת רומא מכירה באתגרים שבשימור נכסי התרבות באיטליה, ובכלל זה:

            סיבות פוליטיות וסוציו-אקונומיות,

            מערכת יחסים לא ברורה בין תיאוריה למעשה בתהליך השימור,

            היעדר תיאום בין סוכנויות ממשלתיות לבין אירגונים.

            משמרים שאינם בעלי הכשרה מספקת.

ההצהרה ממליצה.שהגופים העוסקים בשימור:

א ישפרו את התיאום ביניהם בכל הרמות
ב. יאשרו את חשיבות ההכשרה המיוחדת של העוסקים במלאכת השיקום.
ההצהרה תומכת בחיזוקם של אירגונים בינלאומיים, כגון "המרכז הבינלאומי ללימודי שימור ושחזור של נכסים תרבותיים" (ICCROM), 



	אמנה להגנה על המורשת הארכיטקטונית של אירופה
	1985
	מועצת אירופה
	האמנה מתווה:

1. צעדים תחיקתיים ואמצעי הגנה אחרים להבטחת המורשת התרבותית של מדינות אירופה 
2. קווי מדיניות לשימור ולהגנה על המורשת הארכיטקטונית.
3.  בין הצעדים המומלצים:

                      שימור המורשת הארכיטקטונית כמרכיב בתכנון ערים,

                      שימוש-מחודש מותאם בבניינים,

                      הכשרה באומנויות מסורתיות הקשורות לשימור ולשחזור,

                      הגבלת כניסה של הציבור כאמצעי לשימור,

                      מודעות ציבורית ותוכניות חינוכיות 
                      תמיכה בהכשרה

                       סיוע טכני והחלפת מידע.

הצדדים החתומים על האמנה מסכימים להחליף ביניהם מידע ולתאם את מדיניות השימור.



	שימור מרכזים היסטוריים והחזרתם לחיים
	1987
	ICOMOS  ברזיל


	המסמך רואה באתרים ההיסטוריים העירוניים
א. ישויות דינאמיות שנוצרו ע"י החברה המהוות "חלק משלמות רחבה יותר הכוללת את הסביבה הטבעית והבנויה ואת חוויית החיים היומיומית של תושביה".
ב.שימורם של המרכזים ההיסטוריים צריך להיות ציר מרכזי בתיכנון העירוני. 
ג. אינו ממליץ לאכוף הגבלות חמורות על השימוש בהם ובמקום זאת מציע שהמגורים והעבודה המסורתיים יימשכו בסביבה ההיסטורית.
ד. מעודד פיתוח רשימות מלאי,
ה. מעודד שותפות קהילתית 
ו. ממליץ על מנגנונים חוקיים שונים להגנה על מרכזים היסטוריים.
ז. מדגיש את הערך החברתי של המרכזים ההיסטוריים מעל התועלת הכלכלית.



	צ'רטר ושינגטון- לשימור ערים היסטוריות ואזורים עירוניים
	1987


	ICOMOS
	הצ'רטר קובע את העקרונות והקווים המנחים להגנה על ערים היסטוריות ולשימורן. ומשלים את צ'רטר ונציה, שהדגיש את המונומנט הבודד. ועוסק:

 א.בשילוב יעדי שימור במדיניות התכנון,

ב.בתכונות של ערים היסטוריות שיש לשמרן,

ג.בהשתתפות התושבים בתהליך השימור
ד. בהיבטים החברתיים והכלכליים של שימור ערים היסטוריות.



	צ'רטר להגנה על המורשת הארכיאולוגית ולניהולה
	1990
	ICAHAM/ ICOMOS

	הצ'רטר שואב השראה מהצלחתו של צ'רטר ונציה:

א. נוצר כמענה לאיומים הגוברים והולכים על האתרים הארכיאולוגיים ברחבי העולם, בייחוד ע"י שוד עתיקות ופיתוח הקרקע. 
ב. מנסה לקבוע עקרונות וקווים מנחים אוניברסאליים לניהול המורשת הארכיאולוגית ולהתאימם לקווי המדיניות ולתנאים של כל מדינה ומדינה.
ג. מעודד תחיקה שתגן על המורשת הארכיאולוגית, על-סמך רשימות מלאי וסקרים
ד. מתווה עקרונות כלליים לבדיקה, לתחזוקה ולשימור, לשחזורה של המורשת הארכיטקטונית. 
ה. מציין גם את תפקידם של סטנדרטים אקדמיים ומקצועיים גבוהים בתחומי התמחות רלבנטיים 
ו. קורא לשיתוף פעולה בינלאומי.



	צ'רטר לשימור מקומות בעלי ערך מורשתי-תרבותי.
	1992
	ICOMOS

ניו-זילנד
	צ'רטר זה קובע עקרונות מנחים לבעלי רכוש, רשויות, סוחרים ומשמרים של מקומות בעלי ערך מורשתי-תרבותי בניו-זילנד, אשר  על-פי הסכם וייטנגי המכיר במאורים ובמוריאורים כאחראים מעבר לבעלות החוקית הנוכחית על אוצרות, מונומנטים ומקומות קדושים שלהם.
 הצ'רטר קובע קורא
1. להחיל שיטות שימור המכבדות חומרים בעלי ערך מורשתי-תרבותי וכרוכות באובדן מינימאלי שלהם
2. . מתווה תהליכי שימור 
3. מספק רשימת הגדרות למונחים בשימור.



	אמנה אירופית להגנה על המורשת הארכיאולוגית של אירופה (גירסה מעודכנת)
	1992
	מועצת אירופה
	האמנה האירופית המעודכנת משקפת התפתחות כלפי ההגנה על המורשת הארכיאולוגית ומשלבת מעקרונות ICOMOS )1990) להגנה על המורשת הארכיאולוגית ולניהולה.
האמנה מגדירה את המורשת הארכיאולוגית ומזהה צעדים להגנתה, ובכלל זה:

1. יצירת רשימות מלאי של אתרים ומונומנטים והקמת שמורות ארכיאולוגיות.
2. ב. עוסקת במניעה של חפירות לא-חוקיות וסחר במורשת הארכיאולוגית.
3.  ממליצה לשלב את השימור בתכנון ובפיתוח, 
4. קוראת לממן מחקר ושימור ארכיאולוגיים 
5. לאסוף ולהפיץ מידע על המורשת הארכיאולוגית. 
6.  ממליצה להגביר את המודעות הציבורית לנושא 
7. מציעה סיוע טכני ומדעי הדדי באמצעות שיתופי ידע וחילופי מומחים.



	צ'רטרפז
	1993
	ארגון ערי מורשת בעולם (OWHC)
	צ'רטר פז. מכיר
1. בתפקיד החשוב שהערים ממלאות כמרכזים תרבותיים וכדוגמאות להישגים האנושיים
2. בשבריריותן של הערים ובכוחות השינוי הפועלים בהן. 
3. בהחשיבות של שיתוף הפעולה מצד התושבים, של שיטות ניהול מודרניות ויעילות ושל משאבים פיננסיים הולמים לצורך ההגנה על הערים. 
החברות באמנה מסכימות לשתף פעולה למען רווחת האזרחים בערי המורשת העולמית ולשיפור התמיכה בשימורן של ערי מורשת אלה באמצעות מחקר, הכשרה והחלפת מידע.



	הנחיות לחינוך ולהכשרה בשימור מונומנטים, קבוצות של מבנים (אנסמבלים) ואתרים
	1993
	ICOMOS

	ההנחיות שנועדו לפתח סטנדרטים לחינוך ולהכשרה בשימור מונומנטים, קבוצות של מבנים (אנסמבלים) ואתרים מדגישות:

א. שיש להפקיד את מלאכת השימור בידי אנשים כשירים לבצעה כולל המיומנויות הנדרשות למשמרים -
                לזהות את השימוש והמשמעות של כל מונומנט, קבוצה של מבנים או אתר,

                להבין את מיקומו של המונומנט או האתר ביחס לסביבתו,

                לאבחן את הסיבות לניוון כבסיס לניוון הולם,

                לתקשר עם אנשים שאינם מומחים,

                להכיר וליישם את העקרונות שבאמנות ובהמלצות הבינלאומיות,

                להתייחס לאתיקה של שימור כדי להבטיח מורשת תרבותית לאורך זמן,

                להכיר בכך כאשר נדרשת עצה של מומחים

                לספק ייעוץ מקצועי בנושא תחזוקה ואסטרטגיות לניהול.

ב. הכשרת אומנים לצורך שחזור, תיעוד וההחייאה של כישורים היסטוריים,
ג. פיתוח מרכז אזורי לחינוך ולהכשרה, 
ג.חילופי מורים בין מדינות לבחינה שוטפת מצד אנשי מקצוע של תוכניות ההכשרה. 
ד. המשאבים שיש להקצות לתמיכה בקורסים למומחים.
ה. מדינות להקים מוסד למחקר וארכיון כדי לתעד את מורשתן התרבותית ואת כל עבודות השימור הכרוכות בכך
.

	החזרה או פיצוי של נכסי תרבות למדינות 
	1993


	עצרת האו"ם
	ההחלטה תומכת בשיתוף פעולה בינלאומי ובמאמצים של אירגונים בינלאומיים כדי להבטיח פיצוי או החזרה של נכסי תרבות. היא ממליצה:

א.לחזק את התחיקה הקיימת להגנה על נכסי תרבות,

ב.להעסיק ארכיאולוגים שיספקו תיעוד מצולם של אובייקטים שנתגלו במהלך חפירות,

ג.להמשיך את המאמצים, בשיתוף פעולה עם אונסק"ו, לפיתוח רשימות מלאי של נכסי תרבות

ד. להגביר את המודעות הציבורית בנוגע לפיצוי או להחזרה של נכסי תרבות.

ה. לעודד שיתוף פעולה עם הוועדה הבין-ממשלתית לקידום השבתם של נכסי תרבות למדינות המקור או מתן פיצויים במקרה של תפיסה לא-חוקית.



	מסמך נארה על האותנטיות
	1994


	ICOMOS
	מסמך נארה נבנה על בסיס צ'רטר ונציה לאור התגברות החששות בשימור המורשת התרבותית. הוא עוסק 
א.בצורך בהבנה רחבה יותר של השונות התרבותית ושל המורשת התרבותית, כפי שהיא מתייחסת לשימור. 
ב. בחשיבות של הערכים התרבותיים והחברתיים של כל החברות. 
ג.מכבד תרבויות, וערכים אחרים כמו ביטויים מוחשיים ובלתי מוחשיים המהווים חלק מהמורשת של כל תרבות.
אין קריטריונים מוחלטים לשפוט את הערך והאותנטיות של נכסי התרבות אך ניתן להעריכם בהקשר התרבותי.
למרות שהאחריות לטיפול במורשת ולניהולה היא בעיקר של התרבות שיצרה אותה, המסמך קורא לדבוק בעקרונות ובתחומי האחריות שקובעות האמנות הבינלאומיות.



	החלטה על מידע ככלי להגנה על המורשת התרבותית מפני נזקי מלחמה
	1994


	אונסק"ו \ ICOMOS
	ההחלטה , בתגובה להרס הגובר והמכוון של מונומנטים חשובים ושל נכסי תרבות אחרים במהלך עימותים מזוינים, קובעת שיש להעמיד לדין על נזקי מלחמה מכוונים כעל פשעי מלחמה לפי אמנת האג משנת 1954. אף שהידע בנושא המורשת התרבותית עשוי להקל על פגיעה מכוונת בה במהלך עימות, יש להמשיך ולנסות להגביר את ההבנה ההדדית בין תרבויות. ההחלטה קוראת:

א.להגן על המורשת התרבותית כחלק ממשימת האו"ם לשמירה על השלום,

ב.למנות משגיחים על המורשת במסגרת כוחות משימה שכאלה

ג.להכשיר את חיילי האו"ם בנושא האמנות להגנה על נכסי התרבות.

ההחלטה מציינת שרק אומות בודדות רשמו את נכסי התרבות היקרים ביותר שלהן ומעודדת את המדינות לעשות זאת. ההחלטה תומכת בכמה יוזמות, ובהן:

 ג.סקירה של אמנת האג משנת 1954,

ד.הקמת קרן למען מורשת תרבותית הנמצאת בסכנה,

ה. פיתוח תוכניות לבית הספר ללימוד אודות שימור המורשת התרבותית

ו. הכשרה לעיתונאים ולאנשי תקשורת על האמנה למורשת עולמית.



	פרוטוקול ברגן התקשורת והקשרים בין ערי מורשת היסטורית
	1995
	OWHC

	הפרוטוקול. חוזר ומאשר את 
א.המטרה לזהות כלים לניהול אחראי של אזורים עירוניים היסטוריים, 
ב. חלוקת המידע אודות התמודדות עם בעיות של תיירות, זיהום, שריפות ואסונות טבע על-ידי פרסום עלון ובאמצעות חילופי מומחים. 
ג.שיתוף הפעולה בין ארגונים בינלאומיים ו - OWHC.
 ד. מחויבות לפרויקטים של OWHC מצד אונסקו,מועצת אירופה,ICCROM, ICOMOS. OWHC נכלל גם ביוזמה למוכנות לאסונות של מגן כחול. BS))


	צ'רטר לתיירות בת-קיימא
	1995
	ועידה עולמית בנושא תיירות בת-קיימא
	הצ'רטר.המכיר בכך שתיירות עשויה להיות כוח חיובי לפיתוח סוציו-אקונומי ולחילופי תרבות,  אך עלולות להיות לה גם השלכות שליליות עבור הקהילות. קורא:

1. לתכנון ולניהול התיירות כך שתשמר את המורשת הטבעית והתרבותית ותגן עליה.
2.  להפוך את התיירות לנסבלת מבחינה אקולוגית, לבעלת כושר קיום מבחינה כלכלית ,להוגנת מבחינה חברתית בעבור הקהילות המקומיות, ולברת-קיימא למען העתיד.
3.  לתיירות לשקול את השפעתה הן על המורשת התרבותית והן על המסורות של האוכלוסייה המקומית.
4.  להמליץ להגיש סיוע מיוחד לאזורים פגיעים מבחינה סביבתית ותרבותית ולאזורים שהידרדרו כתוצאה מהשפעה חזקה של התיירות.



	סטנדרטים לטיפול בנכסים היסטוריים
	1995
	רשות הגנים הלאומית, ארה"ב
	המסמך קובע בשפה שאינה טכנית סטנדרטים הגיוניים שיש ליישמם לגבי כל הנכסים הרשומים במרשם הלאומי של מבנים היסטוריים. הסטנדרטים מתייחסים לארבע גישות נבדלות לטיפול בנכסים היסטוריים:

              א. שימור – התמקדות בתחזוקה ובתיקון.

              ב. שיקום – התאמת הנכס לשימוש השונה תוך שמירה על אופיו ההיסטורי.

              ג.שיחזור – הצגת הנכס בתקופה מסוימת בהיסטוריה שלו.

              ד. בנייה מחדש – יצירה מחודשת של חלקים חסרים בנכס ופרשנות בהצגתו 

המסמך גם קובע סטנדרטים לבחירת הטיפול המתאים במבנה או בנוף היסטוריים.



	צ'רטר להגנה וניהול של המורשת התרבותית התת-ימית 
	1996
	ICOMOS
	הצ'רטר עוסק בצורכי השימור של נכסי תרבות תת-ימיים ומשלים את צ'רטר ICOMOS)  להגנה על המורשת הארכיאולוגית ולניהולה(1990. הצ'רטר מתווה עקרונות יסוד לשימור המורשת תת-ימית ודנה בנושאים של:

1. מימון, יעדי המחקר, כישוריהם של חברי הצוות, בדיקה, תיעוד, שימור החומרים, ניהול האתר ותחזוקתו והפצת מידע אודות המורשת תת-ימית. 
2. השימור במקום הטבעי זוכה לעדיפות ראשונה.
3.  החומרים הארכיאולוגיים במהלך הבדיקה וההעברה 
4. שיתוף פעולה בינלאומי וחילופי מומחים כדי להקל על המחקר והבדיקה של המורשת תת-ימית ולשפרם.
5.  הפצת מידע לציבור בנוגע למשמעותה של המורשת העולמית 
6. ו תיאום ותקשורת עם קהילות נוגעות בדבר ביחס לבדיקות המוצעות.



	הצהרת ולנסיה
	1998
	פורום מורשת:

אונסקו- אוניברסיטאות
	ההצהרה מתווה את יעדיו של הפורום: 
1. הקמת, רשת של אוניברסיטאות העוסקת בהגנה על מורשת תרבותית
2. בתפקיד האוניברסיטאות
3. בתמיכה במאמצים לשמר את המורשת התרבותית.
4.  בהוראה של המורשת התרבותית, 
5. בשיתוף פעולה וחילופין בין אוניברסיטאות 
6. בגיוס משאבים אנושיים וטכניים להגנה על המורשת התרבותית. 
ההצהרה ממליצה להוסיף על הידע התיאורטי גם התנסות מעשית ומעודדת פיתוח של הבנה הדדית בין סטודנטים באמצעות תוכניות של חילופין.



	הצהרת סאן-אנטוניו
	1996
	ICOMOS
	הצהרת סאן-אנטוניו היא תגובה אזורית לדיון בינלאומי נרחב יותר בנושא האותנטיות והשימור. רואה קשר ישיר:

1. בין אותנטיות לבין זהות- זהות תרבותית היא היסוד של המורשת התרבותית של יבשות אמריקה ושל שימורה.
2.  הבנת ההיסטוריה, משמעותה והערכים הקשורים לאתר חשובה כדי לזהות אותנטיות.
3.  מתייחסת רק למרקם ההיסטורי המקורי כאל אותנטי. לכן חשוב להבין את הערך החברתי של האתר ולא רק את המשמעות של המרקם הפיסי.
4.  מבחינה בין אתרים דינאמיים, שבהם שינויים בחומר עשויים להתקבל כחלק מהתפתחות נמשכת באתר, לבין אתרים סטטיים, שהתחושה בהם היא שהמרקם הפיסי שלהם דורש רמה גבוהה ביותר של שימור ושיש לצמצם למינימום את השינויים בהם. 
5. כוללת המלצות בנוגע לארכיטקטורה ולאורבניות, לאתרים ארכיאולוגיים ולנופי תרבות.



	הצהרת קוויבק
	1997
	פורום מורשת אונסקו-אוניברסיטאות
	הצהרת קוויבק מאשרת-מחדש את הנכונות ליישם את העקרונות של הרשת

	מסמך פאביה
	1997
	Associazione Secco Suardo
	מסמך פאביה הוא תוצאה של מאמץ אירופי לפתח סטנדרטים להכשרה של משמרים \ משחזרים. הוא:

1. מעודד את האיחוד האירופי ואת המומחים בתחום לקדם את תחום השימור-שחזור. 
2.  ממליץ על חילופין בין-תחומיים עם דיסציפלינות אחרות ועל הגדרת המיומנויות המקצועיות של המשמר-משחזר באירופה. 
3. המסמך ממליץ על:

                        איזון בין ידע תיאורטי ומעשי,

                        לימוד אסטרטגיות תקשורת,

                        הקמה של תוכניות לשיתוף פעולה ולחילופין בין מוסדות הכשרה

                        קידום המחקר בנושא השימור-שחזור.

                        פיתוח של מפרטים לפרויקטים

                        לפרסם מילון רב-לשוני של מושגים.
ד.. מעודד הקמה של מסגרת רגולטורית שתבטיח את איכות פעולות השימור-שחזור
ה. מעודד הקמת "רשת האירופית לחינוך לשימור \ שחזור"  (ENCoRE) 


	הצהרת אוורה
	1997
	OWHC
	הצהרת אוורה מטפלת באיומים ובתועלות של תיירות תרבותית באזורים היסטוריים. על-פי הגדרת תיירות בת-קיימא שאומצה על-ידי הוועידה העולמית לתיירות בת-קיימא (1995.) הצהרת אבורה קוראת לכל הצדדים המעורבים לקדם כמה יעדים בפיתוח ובניהול של פעילות הקשורה לתיירות, וביניהם:

א.הבטחת איכות החיים של התושבים וכבוד כלפי זהותם התרבותית,

ב.מתן עידוד לרשויות האזוריות, הלאומיות והמוניציפאליות לפעול יחדיו לפיתוח הנחיות בנושאי תחיקה וכספים שיבטיחו יצירת מקומות עבודה ופיתוח של התיירות

ג.מתן עידוד לתעשיית התיירות לפתוח קרן עולמית שתשים לה למטרה לנתח את השפעתה של התיירות על מונומנטים ואתרים היסטוריים ואת הנזק האפשרי לערי מורשת עולמית.



	הצהרת מלבורן
	1998
	פורום מורשת

 אונסקו - אוניברסיטאות
	. ההצהרה שבה ומדגישה את יעדיה של הרשת לגבין תוכניות המתייחסות למורשת המוחשית והלא-מוחשית ומתווה עקרונות מחייבים להרחבת הרשת :

1. חיזוק ההכשרה של סטודנטים באוניברסיטה,
2.  שותפות והחלפה של ידע וכישורים,
3.  הגברת המודעות הציבורית לחשיבותה של המורשת התרבותית וחיזוק שיתוף הפעולה עם אירגונים האחראים למורשת התרבותית, IFLA, ICCROM, ICOMOS, ו- WMF.
4.  ממליצה שתוכניות הלימוד יכללו גם את חוק המורשת התרבותית ויחזקו את שיתוף הפעולה הבינלאומי באמצעות תוכניות הכשרה, מענקים ומלגות..


	צ'רטר בורה לשימור מקומות בעלי משמעות תרבותית (גירסה מעודכנת)
	1999
	I
ICOMOS
אוסטרליה
	הצ'רטר:

1.  קובע עקרונות לניהול ולשימור של אתרי תרבות באוסטרליה
2. מגדיר שלה מהי משמעות תרבותית 
3. מתווה סטנדרטים לשימוש במשמעות התרבותית כדי לנהל אתרי תרבות ולשמרם.
4.  מהווה דוגמה כיצד ניתן להתאים עקרונות בינלאומיים לערכים ולצרכים של מדינה מסוימת או של קבוצות תרבותיות מסוימות.


	צ'רטר למורשת ורנאקולרית
	1999
	CIAV
 ./ ICOMOS
	הכרה בהשפעות הגלובליזציה הפכו את השפה המקומית בארכיטקטורה – המבנים הקהילתיים המסורתיים והטבעיים – לפגיעה ביותר.
הצ'רטר מתווה נושאים ועקרונות לשימור:

א. קובע קווים מנחים לנוהלי שימור, ובכלל זה מחקר ותיעוד, שימור האומנות המסורתית וכישורי הבנייה, 
ב.שימוש-חוזר מותאם 
ג.צורך בהכשרת משמרים ולקהילות.



	הצ'רטר הבינלאומי לשימור מבני עץ היסטוריים
	1999
	ICOMOS

	המסמך מגדיר עקרונות ונהלים בסיסיים להגנה על מבני עץ היסטוריים ולשימורם ומפנה את תשומת הלב לנדירותם,להבדלים ביניהם ולפגיעותם בשל ריקבון וניוון. המסמך מגיש המלצות בשבעה תחומים:

א. לבצע בדיקה, רישום ותיעוד של חומרים, כישורים וטכנולוגיות.

ב. לבצע ניטור ותחזוקה על בסיס קבוע.

ג.להתערב באמצעים מסורתיים, להיות הפיכה ולא להפריע לשימור עתידי ואל לה לחסום גישה עתידית לממצאים במבנה או באתר.

ד. להתאים, את חומרי התיקון וההחלפה, האומנות וטכנולוגיית השחזור למקור 

ה. לכונן רזרבות של יער היסטורי כמקור לעץ מתאים לצורך שימור ותיקון 
ו. להשתמש בחומרים ובטכנולוגיות בני זמננו בזהירות מירבית ורק כאשר התועלת בכך מובטחת.

ז.לקדם החינוך וההכשרה לצורך שימור בר-קיימא ולקיומה של מדיניות פיתוח.



	הצ'רטר הבינלאומי  לתיירות תרבותית: ניהול תיירות באתרי מורשת
	1999


	ICOMOS

	יעדי הצ'רטר הם :

א.לקדם ולנהל את התיירות באופן שיכבו ויחזק את המורשת ואת התרבויות הקיימות של הקהילות המארחות 
ב.לעודד דיאלוג בין האינטרסים של השימור לבין תעשיית התיירות. 
ג.האמנה מתווה ששה עקרונות לתיירות תרבותית:

            1. השימור צריך לספק הזדמנויות מנוהלות היטב לתיירים ולחברים בקהילה   

                המארחת להתנסות במסורת ובתרבות המקומיות ולהבינן ממקור ראשון.

            2. מערכת היחסים בין מקומות של מורשת לבין תיירות היא דינאמית ויש 
                לנהלה בדרך בת-קיימא למען הדור הנוכחי והדורות הבאים.

            3..השימור והתכנון התיירותי צריכים להיות חוויה מהנה, מעוררת כבוד וחינוכית 
                עבור המבקר.

            4. לערב את הקהילות המארחות ואנשי המקום בתכנון השימור והתיירות.

            5. פעילויות התיירות והשימור צריכות להביא תועלת לקהילה המקומית,
                לשפר את הפיתוח ולעודד תעסוקה במקום.

             6.על התוכניות התיירותיות לקדם את המאפיינים הטבעיים והתרבותיים 



	הפרוטוקול השני של אמנת האג- 1954 להגנה על נכסי תרבות בסכסוכים מזוינים
	1999
	אונסקו

	מטרת הפרוטוקול השני היא להוסיף על תנאי אמנת האג ולחזק את יישומה. הוא כולל תנאים כלליים:

1. להבטיח נכסי התרבות ובהם נקיטת אמצעי הכנה בעיתות שלום, 
2. לטפח רגש כבוד כלפי נכסי התרבות ונקיטת אמצעי מנע בעת סכסוכים
3. להעניק מעמד מוגן מועדף לנכסי התרבות וחסינות בתוקף מעמד זה.
4. לתאר את הנסיבות שבהם עשוי המעמד המוגן המועדף להישלל, להיות מושעה או להתבטל.
5. להתוות את האחריות הפלילית ואת ההליכים המשפטיים במקרה של הפרות.
6. להגן על נכסי תרבות במקרה של סכסוכים מזוינים לאומיים מקומיים.
7. לקיים תוכניות מידע וחינוך כדי לטפח את ההערכה והכבוד כלפי נכסי התרבות. 
8. לייסד את ה"ועדה להגנה על נכסי התרבות במקרה של סכסוכים מזוינים", שתפקידה לפתח הנחיות ליישום האמנה ולשאת באחריות להענקת מעמד מוגן מועדף או לביטולו. 
9. להקים גם קרן להגנה על נכסי תרבות במקרה של סכסוכים מזוינים.



	האמנה האירופית לנופי תרבות
	2000
	מועצת אירופה
	האמנה קובעת את העקרונות וההנחיות לשימור נופי תרבות

. א. מגדירה נופים כאזורים "שאופיים נובע מקשרי הגומלין בין גורמים טבעיים ו\או אנושיים".
ב. מכירה בתרומתם של הנופים ליצירת תרבויות מקומיות, ובכלל זה אלה העשויות להיחשב מוזנחות. 
ג. מתווה כללי הגנה על נופים כולל הגברת המודעות לערכם, קידום תוכניות הכשרה רב-תחומית והערכת הנופים שזוהו.
ד. מציגה כלים שמטרתם להגן על הנוף, לנהל ו\או לתכנן אותו.
ה.מעודדת שיתוף פעולה בין המדינות החברות: החלפת מידע ויצירת תוכניות נופיות משותפות.



	האמנה להגנה על מורשת תרבותית תת-ימית
	2001
	אונסקו
	האמנה קובעת את העקרונות והנחיות שיש לציית להם כדי להגן על מורשת תרבותית תת-ימית. היא מגדירה אותה כ"כל שריד של קיום אנושי בעל אופי היסטורי או ארכיאולוגי" שמתגלה מתחת לפני המים. האמנה מדגישה:

1. את השימור במקום של מורשת תרבותית תת-ימית, 
2. את שיטות התיעוד הבלתי-פולשניות של התרבות הנבחנת כדי להשכיל את הציבור. 
3. קובעת גם שעל כל פעילות שהיא הנוגעת למורשת תרבותית תת-ימית להימנע מלפגוע בשרידים אנושיים או במקומות קדושים.
4. אוסרת במפורש על ניצול מסחרי של מורשת תרבותית תת-מימית.



	אמנה להגנה על מורשת תרבותית לא-מוחשית
	2003


	אונסקו
	האמנה, המסתמכת על "ההמלצות להגנה על התרבות והפולקלור המסורתיים" מ-1989, קובעת את הצעדים הדרושים שהמדינות צריכות לנקוט בהם כדי להגן את מורשת תרבותית לא-מוחשית.
1. מגדירה את אופיים וצורתם של המסורות בע"פ, דרכי המבע, השפה, אמנויות הבמה, המנהגים החברתיים, הפולחנים, החגיגות, האומנות המסורתית והידע והמנהגים בנוגע לטבע וליקום, 
2. ממליצה על דרכים לשמרם. מתוך הכרת האיום שהגלובליזציה והשינויים החברתיים מהווים על המורשת התרבותית הלא-מוחשית, נכללים בה אמצעי ההגנה הבאים:

                            זיהוי ותיעוד של מסורות,

                            מחקר,

                            שימור, הגנה וקידום,

                            הקנייה לאחרים, בעיקר באמצעות חינוך פורמאלי ולא-פורמאלי

                           החייאה של היבטים שונים של מורשת כזו.

האמנה קוראת להקמת ועדה בין-ממשלתית להגנה על המורשת התרבותית הלא-מוחשית 



	צ'רטר אניים

(טיוטא)
	2004
	ICOMOS

	צ'רטר איניים מציע הנחיות לפרשנות של אתרי מורשת תרבות.. הצ'רטר:

א מדגיש את.תפקידם של אמצעי התקשורת הציבוריים ושל החינוך בשימור המורשת.
ב.מזהה את אתרי המורשת ואת המרכיבים הלא-מוחשיים הקשורים לאתר כמקור ללימוד מהעבר. 
ג.מבחינה בין השלבים השונים בהתפתחותו של האתר ומכירה בהם על מנת לכבד את האותנטיות שלהם.
ד. מדגישה את שיתופם של כל בעלי העניין בפרשנות לאתר ומכירה בכך שבנסיבות מסוימות הקהילה עשויה להימנע מלהציג פרשנות פומבית לאתר.




מקרא:
EC  (המועצה האירופית.)

ICOM (המועצה הבינלאומית של המוזיאונים)

ICOMOS (המועצה הבינלאומית לאתרים ומונומנטים)

ICAHM (הוועדה הבינלאומית לניהול המורשת הארכיאולוגית-ועדה של ICOMOS)

IFLA (הפדרציה הבינלאומית של אגודות ומוסדות של ספריות)

OWHC (ארגון ערי מורשת בעולם)

UNESCO (ארגון האו"ם לחינוך, מדע ותרבות)

WMF (קרן המונומנטים העולמית)

